sagorsarker/bangla-wikipedia huggingface dataset:
নুর মহল (পাকিস্তান)

নুর মহল () হলো পাকিস্তানের পাঞ্জাব প্রদেশের বাহাওয়ালপুরে অবস্থিত একটি প্রাসাদ। এটি বর্তমানে পাকিস্তান সেনাবাহিনী কর্তৃক অধিকৃত ও নিয়ন্ত্রিত। ১৮৭২ খ্রিষ্টাব্দে ইতালীয় শ্যাতোর আদলে নব্য ধ্রুপদি ধাঁচে প্রাসাদটি নির্মাণ করা হয়। তৎকালীন সময়ে ভারতবর্ষে কেবলমাত্র আধুনিকতার যুগ শুরু হয়েছিল। ব্রিটিশ রাজের সময় প্রাসাদটি দেশীয় করদ রাজ্য বাহাওয়ালপুরের নবাবদের অধীনে ছিল।
নুর মহলের নির্মাণ ও স্থাপনা নিয়ে অনেক গল্পকথা প্রচলিত রয়েছে। একটি কিংবদন্তি অনুসারে নবাব চতুর্থ আদনান আব্বাসি তার স্ত্রীর জন্য প্রাসাদটি নির্মাণ করেছিলেন। কিন্তু তার স্ত্রী কেবল এক রাতের জন্য সেখানে ছিলেন। তিনি তার বারান্দা থেকে পার্শ্ববর্তী কবরস্থান দেখতে পেয়ে সেখানে দ্বিতীয়বার রাত কাটাতে অস্বীকৃতি জানান। পরবর্তীতে নবাব আদনান আব্বাসির আমলে প্রাসাদটি অব্যবহৃত অবস্থায় পড়ে থাকে।
জনপ্রচারের অভাবে নুর মহলকে বাহাওয়ালপুরের গুপ্তধন বিবেচনা করা হয়। তবে প্রাসাদটি জনসাধারণের জন্য উন্মুক্ত। প্রাসাদটি বর্তমানে পাকিস্তান সেনাবাহিনীর অধীনে রয়েছে। রাষ্ট্রীয় অতিথিশালা হিসেবে বিদেশি রাষ্ট্র ও শুভেচ্ছাদূতের সাথে সাক্ষাৎকার ও রাজ্য দরবারের জন্য নুর মহল প্রাসাদটি ব্যবহৃত হয়৷
বাহাওয়ালপুর রাজ্যের রাজ স্থপতি মি. হিন্নান প্রাসাদটির নির্মাণ করেন। মি. হিন্নান জাতিতে ইংরেজ ছিলেন। ১৮৭২ খ্রিষ্টাব্দে প্রাসাদের ভিত্তিপ্রস্তর স্থাপন করা হয়। শুভ আকাঙ্ক্ষায় রাজ্যের একটি মানচিত্র ও মুদ্রা ভিত্তিপ্রস্তরের সাথে মাটিচাপা দেওয়া হয়। প্রাসাদের অধিকাংশ নির্মাণ উপাদান ও আসবাবপত্র ইংল্যান্ড ও ইতালি থেকে আমদানি করা হয়েছিল। ১৮৭৫ খ্রিষ্টাব্দে প্রাসাদের নির্মাণ কাজ সমাপ্ত হয়েছিল। এর নির্মাণে মোট ১.২ মিলিয়ন রুপি খরচ হয়। ১৮৬২ খ্রিষ্টাব্দে এক ভারতীয় রূপিতে ১১.৬৬ গ্রাম রূপা বিবেচনায় ২০১৬ খ্রিষ্টাব্দে এর সমপরিমাণ অর্থমূল্য দাঁড়ায় ৮.১ মিলিয়ন মার্কিন ডলার। নুর মহল প্রাসাদের মোট আয়তন ৪৪,৬০০ বর্গ ফুট বা ৪,১৪০ বর্গ মিটার। প্রাসাদের নিচতলায় ১৪টি কক্ষসহ মোট ৩২টি কক্ষ, ৬টি বারান্দা ও ৫টি গম্বুজ রয়েছে।
প্রাসাদের নকশায় করিন্থীয় ও ইসলামি স্থাপত্যের সাথে কিঞ্চিৎ ভারতীয় উপমহাদেশের স্থাপত্যের মিশেল ঘটানো হয়েছে। ভবনের স্তম্ভ, রেলিং, পেডিমেন্ট ও দরবার হলের ছাদের ভল্টে করিন্থীয় ছাপ রয়েছে। পাঁচটি গম্বুজে ইসলামি স্থাপত্যের ছাপ রয়েছে। অন্যদিকে এর কৌণিক উপবৃত্তাকার আকারে উপমহাদেশীয় স্থাপত্যের ছাপ স্পষ্ট। নবাব পঞ্চম মুহাম্মদ বাহাওয়াল খান ১৯০৬ খ্রিষ্টাব্দে ২০,০০০ রুপি খরচ করে প্রাসাদের সাথে একটি মসজিদ সংযোজন করেন। এর নির্মাণশৈলী আইচিসন কলেজের মসজিদের আদলে নির্মিত।
১৯৫৬ খ্রিষ্টাব্দে বাহাওয়ালপুর রাজ্যের পাকিস্তানে অন্তর্ভুক্তির পর প্রাসাদটি ওয়াকফ বিভাগের অধীনে চলে আসে। ১৯৭১ খ্রিষ্টাব্দে সেনাবাহিনী প্রাসাদটি ইজারা হিসেবে নেয়। এরপর ১৯৯৭ খ্রিষ্টাব্দে ১১৯ মিলিয়ন রুপির বিনিময়ে প্রাসাদটি কিনে নেয় সেনাবাহিনী।
২০০১ খ্রিষ্টাব্দের সেপ্টেম্বর মাসে পাকিস্তান সরকারের প্রত্নতত্ত্ব অধিদপ্তর প্রাসাদটিকে "সংরক্ষিত স্থাপনা" হিসেবে ঘোষণা করে। প্রাসাদটি বর্তমানে ছাত্র, সাধারণ ও উৎসুক দর্শনার্থীদের জন্য উন্মুক্ত।
নুর মহল প্রাসাদে বেশ কিছু প্রাচীন দর্শনীয় সামগ্রী রয়েছে। নওয়াবদের ব্যবহৃত সামগ্রী এর অন্তর্ভুক্ত। প্রাসাদে বেশ কিছু পুরনো তলোয়ার, প্রাচীন কাগুজে ও ধাতব মুদ্রা, নওয়াবদের আমলে তৈরি করা আইনের অনুলিপি, নওয়াবদের ব্যবহৃত পিয়ানো ও প্রাচীন আসবাবপত্র প্রভৃতি সংরক্ষিত আছে। প্রাসাদের একটি লম্বা দেওয়াল নবাবদের চিত্র দ্বারা শোভিত। তন্মধ্যে একটিমাত্র চিত্র আসল এবং অবশিষ্ট সমস্ত চিত্র কাল্পনিক।
নুর মহলের পাশে একটি কারাগারও রয়েছে।
আঙ্কেল স্যাম

আঙ্কেল স্যাম (মার্কিন যুক্তরাষ্ট্রের আদ্যক্ষর) মার্কিন যুক্তরাষ্ট্রের সরকার বা দেশের একটি সাধারণ জাতীয় ব্যক্তিরূপ যা ইতিহাস অনুসারে ১৮১২ সালের যুদ্ধের সময় ব্যবহৃত হয়েছিল এবং সম্ভবত স্যামুয়েল উইলসনের নামে নামকরণ করা হয়েছিল। আসলে এর উৎস একটি কাহিনী থেকে এসেছে। উনিশ শতকের গোড়ার দিক থেকে আঙ্কেল স্যাম আমেরিকান সংস্কৃতিতে মার্কিন সরকারের একটি জনপ্রিয় প্রতীক এবং দেশপ্রেমিক আবেগের প্রকাশ। যদিও আঙ্কেল স্যামের চিত্রটি সরকারকে বিশেষভাবে প্রতিনিধিত্ব করে, কলাম্বিয়া মার্কিন যুক্তরাষ্ট্রকে দেশ হিসেবে প্রতিনিধিত্ব করে। চিত্রটি উপনিবেশবাদ এবং যুদ্ধের প্রচারের কারণে বিশ্বজুড়ে কুখ্যাতি অর্জন করেছে।
আনুষ্ঠানিক সাহিত্যে আঙ্কেল স্যামের প্রথম উল্লেখ পাওয়া যায় (সংবাদপত্রগুলি থেকে পৃথক হিসাবে) ফ্রেডরিক অগাস্টাস ফিডফ্যাডির ১৮১৬ সালে লেখা "দ্য অ্যাডভেঞ্চারস অফ আঙ্কেল স্যাম, ইন সার্চ আফটার হিস লস্ট অনর" নামক রূপক গ্রন্থে। আঙ্কেল স্যামের অন্যান্য সম্ভাব্য উল্লেখ মার্কিন স্বাধীনতা যুদ্ধের সময়ে পাওয়া যায়। ১৭৭৫ সালের প্রথম দিকে "ইয়াঙ্কি ডুডল" এর মূল গানে একটি আঙ্কেল স্যাম এর উল্লেখ করা হয়েছে, যদিও এটি স্পষ্ট নয় যে এই উল্লেখটি আঙ্কেল স্যামের রূপক হিসাবে মার্কিন যুক্তরাষ্ট্রকে নাকি স্যাম নামের কোনো প্রকৃত ব্যক্তিকে বুঝানো হয়েছে। পুরো গানের কথাগুলি বোস্টনে ব্রিটিশদের ঘেরাও করায় তরুণ জাতির সামরিক প্রচেষ্টা উদ্‌যাপন করেছে। ১৩তম স্তবটি হলো:
আমেরিকার প্রথম দিকের ব্যক্তিরূপ ছিল কলাম্বিয়া নামের এক মহিলা, যিনি প্রথম ১৭৩৮ সালে (মার্কিন যুক্তরাষ্ট্রের পূর্বে) আবির্ভূত হয়েছিলেন এবং কখনও কখনও একে আরেকটি ব্যক্তিরূপ লেডি লিবার্টির সাথে দেখা গিয়েছিল। মার্কিন স্বাধীনতা যুদ্ধের সাথে সাথে ব্রাদার জনাথন নামে একজন পুরুষ ব্যক্তিরূপ এসেছিল এবং শেষ অবধি ১৮১২ সালের যুদ্ধের পরে আঙ্কেল স্যাম হাজির হয়েছিলেন। কলাম্বিয়াকে ব্রাদার জোনাথন বা আঙ্কেল স্যামের সাথে দেখা গিয়েছে, কিন্তু জাতীয় পরিচয় হিসাবে তার ব্যবহার প্রত্যাখ্যান লিবার্টির আনুকূল্য ছিল এবং ১৯২০ এর দশকে কলাম্বিয়া কপাম্বিয়া পিকচার্সের মাস্কট হয়ে উঠলে কার্যকরভাবে তাকে ত্যাগ করা হয়েছিল।
কোশিশ

কোশিশ (, অনুবাদ: প্রচেষ্টা) হল ১৯৭২ সালে মুক্তিপ্রাপ্ত হিন্দি ভাষার ভারতীয় প্রণয়ধর্মী চলচ্চিত্র। এর প্রধান ভূমিকায় ছিলেন সঞ্জীব কুমার এবং জয়া ভাদুড়ি। ছবিটির নির্দেশক ছিলেন গুলজার।
এই চলচ্চিত্রটির গল্প একটি মূক ও বধির দম্পতিকে ঘিরে এগিয়েছে। এখানে তাদের দ্বন্দ্ব, ব্যথা এবং সংবেদনহীন সমাজে নিজেদের জন্য একটি স্থান তৈরির সংগ্রাম পরিস্ফুট হয়েছে। ১৯৭৭ সালে তামিল ভাষায় এই ছবিটির পুনর্নির্মাণ হয়েছিল, ছবির নাম "উয়ারান্ধাভার্গা" এবং এর প্রধান ভূমিকায় ছিলেন কমল হাসান ও সুজাতা। 
১৯৬১ সালের জাপানি চলচ্চিত্র "হ্যাপিনেস অফ আস অ্যালোন" থেকে অনুপ্রাণিত হয়ে এই চলচ্চিত্রটি নির্মাণ করা হয়েছিলছিল।
হরি (সঞ্জীব কুমার) এবং আরতি (জয়া ভাদুড়ি) দুজনেই মূক ও বধির। তাদের মধ্যে দেখা হয়, দুজনের একই রকম প্রতিবন্ধকতা এবং তাদের প্রতি সমাজের সংবেদনহীনতা তাদের কাছাকাছি নিয়ে আসে। তাদের মধ্যে প্রণয় জন্মায় এবং তারা বিবাহ বন্ধনে আবদ্ধ হয়। তাদের প্রথম সন্তানটি নষ্ট হয়ে যায়, আরতির ভাই কানুর লোভের কারণে। কিন্তু তারা কখনই জীবনের প্রতি আশা ছেড়ে দেয় নি এবং পুরো চলচ্চিত্র জুড়ে এক মুহুর্তের জন্যও তারা জীবন শেষ করার বিষয়ে চিন্তা করে নি। তারা জীবনধারন করেছে, জীবনের জন্য লড়াই করেছে এবং যে কোনও সাধারণ ব্যক্তির চেয়ে বৃহত্তর পরিসরে সফল হয়েছে। এর পরে তাদের একটি পুত্র সন্তান হয়। এর মধ্যেই বৃদ্ধ অন্ধ নারায়ণ তাদের সংসারে আশ্রয় নেয়। তাদের সঙ্গী ছিল আশা, আত্মবিশ্বাস এবং সমাজের কিছুটা উদারতা। কীভাবে বিবিধ প্রতিবন্ধকতা জয় করে তারা তাদের সন্তানকে বড় করে তোলে তা নিয়েই ছবির গল্প এগিয়ে গেছে। পরিশেষে ছেলেটি প্রথমে আপত্তি করেও পরে তার বাবা মায়ের মতই একটি মূক ও বধির মেয়েকে বিবাহ করে। কীভাবে জীবনযাপন করা উচিত, চলচ্চিত্রটি তার একটি পাঠ দেয়।
"কোশিশ" এর মূল দুটি চরিত্রে অভিনয় করেছিলেন সঞ্জীব কুমার,- হরি চরণ মাথুরের ভূমিকায় এবং জয়া ভাদুড়ি,- আরতি মাথুরের ভূমিকায়। ওম শিবপুরি অভিনয় করেছিলেন অন্ধ বৃদ্ধ নারায়ণের ভূমিকায়। এছাড়াও আর যারা ছিলেন, তাঁরা হলেন সীমা দেও,- একজন শিক্ষিকা; আসরানি,- আরতির ভাই কানু এবং দীনা পাঠক,- আরতির মা দুর্গা। এছাড়া দিলীপ কুমার একটি বিশেষ ক্যামিও চরিত্রে (নিজের ভূমিকায়) অভিনয় করেছিলেন। এক নজরে চরিত্র চিত্রণঃ-
নির্বাক চলচ্চিত্র না হলেও ছবির প্রধান চরিত্র দুটি মূক হওয়ার কারণে এখানে গানের সুযোগ সীমিত। এই চলচ্চিত্রে দুটি মাত্র গান আছে। গানদুটি লিখেছিলেন গুলজার নিজেই। গানে সুরারোপ করেছিলেন মদন মোহন। নিচে একনজরে গানগুলি এবং সেগুলির গায়ক / গায়িকা।
এই চলচ্চিত্রটি ১৯৭৩ সালে ভারতের জাতীয় চলচ্চিত্র পুরস্কার বিভাগে দুটি রজত কমল পুরস্কার অর্জন করেছিল, সেরা চিত্রনাট্য এবং সেরা অভিনেতা বিভাগে পুরস্কার লাভ করেছিলেন যথাক্রমে গুলজার এবং সঞ্জীব কুমার। এছাড়াও বাংলা চলচ্চিত্র সাংবাদিক সমিতি থেকে ১৯৭৪ সালে শ্রেষ্ঠ অভিনেতা (হিন্দি) পুরস্কারটি পান কোশিশের মুখ্য অভিনেতা সঞ্জীব কুমার।
সরকার (প্রশাসনিক একক)

সরকার হচ্ছে ভারতীয় উপমহাদেশে মুঘল আমলে ব্যবহৃত একটি ঐতিহাসিক প্রশাসনিক একক।
মুঘল সাম্রাজ্যের প্রতিটি সুবাহ বা প্রদেশ বেশ কয়েকটি সরকারে বিভক্ত ছিল। একটি সরকারকে পুনরায় মহল্লা বা পরগনায় ভাগ করা হয়েছিল।
মুঘল সম্রাট আকবর সিংহাসনে আরোহণের চল্লিশ বছর পর তাঁর শাসনাধীন সমগ্র সাম্রাজ্যকে ১২টি সুবার অধীনে সর্বমোট ১০৫টি সরকারে বিভক্ত করেন। একই ধারাবাহিকতায় সরকারগুলোকে পুনরায় ২০৩৭ টি মহল/মহল্লা বা পরগনায় ভাগ করা হয়।
মুঘল সম্রাট বাংলা দখলে সক্ষম হলে টোডরমলের ব্যবস্থাপনায় ১৫৮২ সালে রাজস্ব সংগ্রহ আরও সহজ করার লক্ষ্যে সুবাহ বাংলাকে ১৯টি সরকারে বিভক্ত করেন। সরকারগুলো পরিচালনার লক্ষ্যে তিনজন প্রধান সরকারি কর্মকর্তার অধীনে এই ১৯টি সরকারের দায়িত্ব প্রদান করেন। তাঁরা হলেন সিকদার-ই-সিকদারান (অর্থ, প্রশাসন ও সেনাদলের দায়িত্বে), মুনসিফ-ই-মুনসিফান (রাজস্ব আদায়ের দায়িত্বে) ও কাজি (বিচারিক প্রধান)। 
সম্রাট আকবর সুবাহ বাংলার ১৯টি সরকারকে মোট ৬৮২টি মহল/মহল্লা বা পরগণায় বিভক্ত করেন। ১৬৫৬ সালে বাংলার সুবাহদার শাহ সুজা সরকার ব্যবস্থার ব্যাপক সংস্কার করেন। এছাড়াও তিনি উড়িষ্যাকে সুবাহ বাংলার সাত্থে যুক্ত করেন। ফলে সুবাহ বাংলায় ৫টি সরকার বৃদ্ধি পেয়ে মোট ২৪টি সরকারের অধীনে মহল বা পরগনার সংখ্যা হয় ৭৮১টি। 
আঠারো শতকের গোড়ার দিকে বাংলার নবাব মুর্শিদকুলি খান সরকার ব্যবস্থাটি বিলুপ্ত করে চাকলা ব্যবস্থা চালু করেন।
দস্তক (১৯৭০-এর চলচ্চিত্র)

দস্তক () হল ১৯৭০ সালে নির্মিত একটি হিন্দি চলচ্চিত্র। এটি রচনা ও পরিচালনা করেছিলেন রাজিন্দর সিং বেদী এবং এটি ছিল তাঁর প্রথম পরিচালনা।
চলচ্চিত্রটি, এর প্রধান অভিনেতা সঞ্জীব কুমার এবং নবাগত রেহানা সুলতানের অভিনয়ের জন্য এবং মদন মোহনের স্মরণীয় গানের জন্য পরিচিত হয়ে আছে। গানের কথা লিখেছিলেন মজরুহ সুলতানপুরী। মদন মোহন এই ছবির জন্য তাঁর প্রথম জাতীয় চলচ্চিত্র পুরস্কার জিতেছিলেন। নির্দেশক হৃষিকেশ মুখোপাধ্যায় এই সাদা কালো চলচ্চিত্রের সম্পাদনার দায়িত্বে ছিলেন। ১৯৫৮ সালে "মধুমতী" ছবির জন্য পুরস্কার পাওয়ার পর তিনি এই ছবিতে সম্পাদনা করে দ্বিতীয়বারের জন্য ফিল্মফেয়ার পুরস্কার জিতেছিলেন।
একটি যৌনপল্লীর পটভূমিতে রচিত অসাধারণ একটি গল্পের জন্য এই চলচ্চিত্রটি পরিচিত হয়ে উঠেছিল। হামিদ (সঞ্জীব কুমার) এবং সালমা (রেহানা সুলতান) নামে নব বিবাহিত এক দম্পতি, অনিচ্ছাকৃতভাবে ওই অঞ্চলে একটি ঘর ভাড়া নিয়েছিল। তারপরেই তাদের দরজায় কড়া নাড়া (দস্তক) থেকে শুরু হয়েছিল তাদের প্রতিদিনের অশান্তি। ওই ঘরের পূর্বের বাসিন্দা ছিল শমশাদ বেগম (শাকিলা) নামে এক বিখ্যাত মুজরেওয়ালি (নাচনী)।
রজিন্দর সিং বেদীর বেতার নাটক, "নকল-এ-মকানী" ("একটি নতুন বাড়িতে স্থানান্তর")র প্রসারিত সংস্করণ হল "দস্তক"। ১৯৪৪ সালে লাহোরের অল ইন্ডিয়া রেডিওতে এটি সর্বপ্রথম পরিবেশিত হয়েছিল।
মুক্তি পাবার পর, চলচ্চিত্রটি রাজিন্দর সিং বেদীকে ভারতের সমান্তরাল চলচ্চিত্র জগতে একটি গুরুত্বপূর্ণ শক্তি হিসাবে প্রতিষ্ঠিত করেছিল, কারণ "দস্তক" ঐ দশকের একটি গুরুত্বপূর্ণ চলচ্চিত্র হিসাবে বিবেচিত হয়েছিল। ১৯৭২ সালে পরিচালককে পদ্মশ্রী পুরস্কারে ভূষিত করা হয়।
পরিচালক হৃষিকেশ মুখোপাধ্যায় একবার বলেছিলেন, "রাজিন্দর সিং বেদী ছিলেন এক অসাধারণ প্রতিভাধর লেখক। প্রকৃতপক্ষে, সঞ্জীব কুমার এবং রেহানা সুলতান অভিনীত সাদা-কালো চলচ্চিত্র "দস্তক" এর লেখক পরিচালক হিসাবে রাজিন্দরের এই প্রথম উদ্যোগটির সম্পাদনা করতে পেরে আমি নিজেকে বিশেষ সুবিধাপ্রাপ্ত মনে করছি। রেহানা 'উর্বশী' পুরস্কার জিতেছিলেন, সেই সময় সেরা অভিনেত্রীর জাতীয় পুরস্কারের পদটিকে এই নামেই ডাকা হত এবং আমি আমার প্রথম ভালবাসা - সম্পাদনার জন্য ঈপ্সিত ফিল্মফেয়ার পুরস্কার জিতেছিলাম!"
আর.ডি. বর্মণের মতো সংগীত পরিচালকদের সংগীতে যখন প্রচলিত পশ্চিমী তালে সারা দেশ মাতোয়ারা ছিল, তখন মুক্তি পেয়েছিল "দস্তক"। কিন্তু চলচ্চিত্রের সংগীত পরিচালক "ঢোলকের" তাল এবং রাগ ভিত্তিক সঙ্গীতের ধ্রুপদী ছন্দের বিশারদ হিসাবে দৃঢ় থেকেছিলেন। সংগীত পরিচালক মদন মোহন রাগ-ভিত্তিক সঙ্গীতের শাস্ত্রীয় ঐতিহ্যের প্রতি অনুগত থেকে "দস্তক" এর সংগীত পরিচালনা করেছিলেন বলে, এর সঙ্গীত এক বিশিষ্টতা অর্জন করেছিল। নেপথ্য কণ্ঠের গানগুলি সম্ভবত লতা মঙ্গেশকর সেরা অবদান ছিল।
বিখ্যাত গীতিকার মজরুহ সুলতানপুরীর মর্মভেদী গানের কথার জন্য চলচ্চিত্রটি পরিচিত, বিশেষত গল্পের মহিলা চরিত্র সালমার বেদনাদায়ক অবস্থাকে তুলে ধরার জন্য— সেটি সমাজ সম্পর্কে একটি নাটকীয় বিবৃতি হতে পারে: "হাম হ্যায় মাতায়ে কুছ বাজার কি তরাহ, উঠতি হ্যায় হর নিগাহেঁ খরিদার কি তরাহ" বা নীরব ব্যথা "মাই রে মাই ক্যায় সে কহুঁ পীড় আপনে জিয়া কি..."।
অভিজিৎ ঘোষের বই, "৪০ রিটেকস: বলিউড ক্লাসিকস ইউ মে হ্যাভ মিসড"এ "দস্তক" স্থান পেয়েছিল।
ভানুমতী ও রামকৃষ্ণ

ভানুমতী ও রামকৃষ্ণ ২০২০ সালে মুক্তিপ্রাপ্ত তেলুগু ভাষায় নির্মিত একটি প্রণয়ধর্মী চলচ্চিত্র। শ্রীকান্ত নাগোথি এর পরিচালক ও চিত্রনাট্যকার। ছবির শ্রেষ্ঠাংশে রয়েছেন নবীন চন্দ্র ও সালোনি লুথরা। ত্রিশ বছর বয়সী এক দম্পতির সম্পর্কের আখ্যানই এ ছবির মূল বিষয়বস্তু। "আহা"-তে ২০২০ সালের ৩ জুলাই ছবিটি মুক্তি দেওয়া হয়।
৩০ বছর বয়সী চাকরিজীবী নারী ভানুমতী ভানুর সাথে রামের প্রেমলীলার অবসান ঘটে, কারণ রাম আরো কমবয়সী মেয়েকে বিয়ে করতে চায়। ভানু এতে কষ্ট পেলেও সে এই কষ্ট মেনে নিয়ে জীবনে সামনে এগিয়ে যাওয়ার সিদ্ধান্ত নেয়। অপরদিকে, তেনালি হতে আগত মুক্তমনা ও তেত্রিশ বছর বয়সী অবিবাহিত যুবক রামকৃষ্ণ হায়দ্রাবাদে একটি ভালো কোম্পানিতে চাকরির প্রস্তাব পায়। একই কোম্পানিতে ভানুমতী চাকরি করে। রামকৃষ্ণ প্রস্তাবটি গ্রহণ করে এবং বান্টির অ্যাপার্টমেন্টে বসবাস করা শুরু করে। কঠোর পরিশ্রমী হলেও রামকৃষ্ণ ইংরেজিতে সাবলীলভাবে কথা বলতে পারে না। তাই ভানু তাকে ঘৃণা করে ছাপোষা মানুষ হিসেবে আখ্যা দেয়।
সংক্রান্তি উপলক্ষে ভানু ও রামকৃষ্ণ চার দিনের ছুটি পায়। রামকৃষ্ণ ভানুকে তার বাবা-মার সাথে দেখা করতে বিজয়ওয়াড়া যাওয়ার পরামর্শ দেয়। শুরুতে অনিচ্ছা প্রকাশ করলেও তার সহকক্ষনিবাসীরা ছুটিতে গোয়া চলে গেলে সে বিজয়ওয়াড়া যেতে রাজি হয়। রামকৃষ্ণ ভানুকে বলে, তার পরিবার তার জন্য পাত্রী খুঁজছে। অপরদিকে, ভানুমতীর বাবা-মাও ভানুকে বিয়ে করার জন্য জোর করছেন। হায়দ্রাবাদ ফিরে এসে রামকৃষ্ণ ভানুকে বলে, তার বয়স জানার পর পাত্রীপক্ষ বিয়ে ভেঙে দিয়ে চলে গেছে। ভানু রামকৃষ্ণের কষ্ট বুঝতে পারে এবং তাদের মধ্যে সম্পর্ক ক্রমশ গাঢ় হয়।
রামকৃষ্ণের বোন তার প্রেমিকের সাথে বহু আগেই পালিয়ে বিয়ে করেছে। বোন তার ভাইকে প্রায়ই চিঠি পাঠায়। কিন্তু সেই চিঠি রামকৃষ্ণের পড়ে দেখার বিন্দুমাত্র কোনো আগ্রহ নেই। ভানুমতী বিষয়টি লক্ষ্য করে এবং রামকৃষ্ণের অজান্তেই তাকে তার বোনের বাড়িতে নিয়ে যায়। বোন আর বোনের ছেলেকে দেখে রামকৃষ্ণের আবেগ কোনো বাঁধ মানে না। এর পর ভানু আর রামকৃষ্ণের মধ্যে প্রেমলীলা শুরু হয়। তবে রামকৃষ্ণ হুট করে সিদ্ধান্ত নেয়, সে ভানু সেজে রামের কাছে ইমেইল পাঠাবে এবং তাদের টুটে যাওয়া সম্পর্ক পুনরায় জোড়া লাগানোর চেষ্টা করবে। ইমেইল দেখে রামের বাগদত্তা নিম্মি ক্ষিপ্ত স্বরে ভানুকে ফোন করে। ভানু রামকৃষ্ণকে ভর্ৎসনা করে তার ব্যক্তিগত জীবনে হস্তক্ষেপ করতে বারণ করে দেয়। রামকৃষ্ণ কষ্ট পেয়ে তেনালি চলে যায়।
একসময় ভানুরও রামকৃষ্ণের জন্য দুঃখ হয়। সে রামকৃষ্ণের সাথে দেখা করার সিদ্ধান্ত নেয়। সেখানে ভানু রামকৃষ্ণের প্রতি তার হৃদয়ের ভালোবাসা প্রকাশ করে। তারপর তাদের মধ্যে ভুল বোঝাবুঝির সমাপ্তি ঘটে এবং প্রেমের আবেশে আবিষ্ট হয়ে তারা পরস্পরকে চুম্বন করে।
শুরুতে চলচ্চিত্রটির নাম ছিল ভানুমতী রামকৃষ্ণ। কিন্তু মাদ্রাজ হাইকোর্টের এক নির্দেশনা অনুসারে এর নাম হয় "ভানুমতী ও রামকৃষ্ণ।" এছাড়াও একটি সতর্কবাণী যোগ করে দেওয়া হয়- অভিনেত্রী পি.ভানুমতী বা ভানুমতী রামকৃষ্ণের সাথে ছবির কোন সম্পর্ক নেই।
লাল বিন পেস্ট

লাল বিন পেস্ট বা লাল বিন জাম কে জাপানি ভাষায় অ্যাডজুকি বিন পেস্ট বা আঙ্কো বলা হয়। এটি পূর্ব এশিয়ান খাদ্যে লাল বিন ("আজুকি বিনস" নামে পরিচিত) দিয়ে তৈরি একটি পেস্ট । এই পেস্ট বিন সিদ্ধ করে তৈরি করা হয়, তারপরে ম্যাশ বা গ্রাইন্ড করা হয়। এই পর্যায়ে, পেস্টটি যেমন হয় তেমন মিষ্টি হতে পারে। পেস্টের রঙ সাধারণত গাঢ় লাল হয়, যা শিমের ভুষি থেকে হয়। কোরিয়ান খাবারে রান্না করার আগেও আজুকি বিনের খোসা ছাড়িয়ে সাদা পেস্ট তৈরি করা যেতে পারে । রান্নার পরে চেলে নিয়েও ভুষি দূর করা যায়, তবে মিষ্টি দেওয়ার আগে, একটি লাল পেস্ট যা মসৃণ এবং আরও সমসত্ত্ব হয়।
জাপানি ভাষায়, লাল বিন পেস্ট বোঝাতে বেশ কয়েকটি নাম ব্যবহার করা হয়; যেমন এবং । নিখুঁতভাবে বলতে 'আন' বলতে যে কোনো মিষ্টি, ভোজ্য, পেস্টকে বোঝায়। 'আন' এর অন্যান্য সাধারণ রূপগুলি হল:
কোরিয়ান ভাষায়, "প্যাট" (, " "ভি অ্যাঙ্গুলারিস" "), "কং" ("বিন") এর বিপরীত। কোয়ালিফায়ার ছাড়া "কং" এর অর্থ সাধারণত সয়াবিন। যেহেতু "সো" () এর অর্থ 'পুর' বা ফিলিং, তাই"পাতসো" () শব্দটির অর্থ হল "'প্যাট" ফিলিং'। "ড্যান" ( , "মিষ্টি") "প্যাটসোর" সাথে সংযুক্ত করে "দানপাট-সো" ( ) তৈরি হয়।এটি মিষ্টি লাল বিনের পেস্ট, প্রায়শই এটিকে "দানপাট" ( বলে ; "মিষ্টি "প্যাট" ") বলে।
লাল শিমের পেস্টটিকে তার ধারাবাহিকতা, মিষ্টত্ব এবং রং অনুসারে বিভক্ত করা হয়।
চাইনিজ খাবারে, সর্বাধিক সাধারণ প্রকারগুলি হল :
জাপানি খাবার এবং মিষ্টান্নগুলিতে, সর্বাধিক সাধারণ প্রকারগুলি হ'ল:
কোরিয়ান খাবার এবং মিষ্টান্নগুলিতে, সর্বাধিক সাধারণ প্রকারগুলি হ'ল:
লাল বিন পেস্ট অনেকগুলি চৈনিক খাদ্যে ব্যবহৃত হয়, যেমন:
লাল শিমের পেস্ট অনেক জাপানি মিষ্টিতে ব্যবহৃত হয়।
লাল শিমের পেস্ট বিভিন্ন কোরিয়ান খাবার এবং মিষ্টান্নে ব্যবহৃত হয়:
লুই প্ল্যাক হ্যামমেট

লুই প্ল্যাক হ্যামমেট (৭ এপ্রিল ১৮৯৪ - ৯ ফেব্রুয়ারি ১৯৮৭) একজন আমেরিকান ভৌত রসায়নবিদ ছিলেন। তিনি হ্যামেট সমীকরণের জন্য পরিচিত, যা প্রতিস্থাপন অ্যারোম্যাটিক যৌগসহ কয়েক ধরনের জৈব বিক্রিয়ায় সাম্যধ্রুবকের সাথে বিক্রিয়ার হারের মধ্যকার সম্পর্ক স্থাপন করে। তিনি সুপার এসিড সম্পর্কিত গবেষণা এবং তাদের এসিডি তুলনা করার নতুন পরিকল্পনা বিকাশের জন্যও খ্যাত, যা বর্তমানে হ্যামমেট অ্যাসিডিটি ফাংশন হিসাবে পরিচিত। কার্টিন-হ্যামেট নীতিতে তার নাম রয়েছে।
তার প্রাপ্ত পুরষ্কারগুলির মধ্যে রয়েছে ১৯৬১ সালে প্রিস্টলি পদক, ১৯৬১ সালে উইলার্ড গিবস অ্যাওয়ার্ড, ১৯৬৭ সালে জাতীয় বিজ্ঞান পদক এবং ১৯৭৫ সালে বার্নার্ড পদক।
হামমেট পোর্টল্যান্ড, মেইনে বড় হয়েছেন এবং হার্ভার্ড এবং সুইজারল্যান্ডে পড়াশোনা করেছেন। তিনি কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেছেন। তিনি ভৌত জৈব রসায়ন সম্পর্কিত একটি প্রভাবশালী পুস্তক রচনা করেছিলেন।
তাত্ত্বিক পরিকাঠামো

বিজ্ঞান ও দর্শনের আলোচনায় তাত্ত্বিক পরিকাঠামো বা তাত্ত্বিক প্রসঙ্গ-কাঠামো বলতে ইতিহাসের কোনও নির্দিষ্ট পর্বে জ্ঞান-বিজ্ঞানের কোনও বিশেষ শাখাতে অধীত বিষয়বস্তুগুলিকে কীভাবে অনুধাবন করা হয় এবং এতে ব্যবহৃত গবেষণা পদ্ধতি, বৈজ্ঞানিক অনুমিতি, বৈজ্ঞানিক তত্ত্ব ও গৃহীত আদর্শগুলির পেছনে কী ধরনের অন্তর্নিহিত সার্বজনীন দৃষ্টিভঙ্গি কাজ করে, সেই সংক্রান্ত কিছু তত্ত্বের সমষ্টিকে বোঝায়। কোনও গবেষক বা বিজ্ঞানী তাঁর বিশেষায়িত ক্ষেত্রের তাত্ত্বিক পরিকাঠামোর অধীনে থেকে কাজ করলে তাঁর সৃষ্টিকর্মগুলিকে সিদ্ধ বলে গণ্য করা হয়।
বিজ্ঞানের ইতিহাসবিদ টমাস কুন ১৯৬২ সালে প্রকাশিত "দ্য স্ট্রাকচার অভ সায়েন্টিফিক রেভোলিউশন্‌স" ("বৈজ্ঞানিক বিপ্লবসমূহের কাঠামো") নামক গ্রন্থে সর্বপ্রথম ইংরেজি "প্যারাডাইম" (Paradigm) শব্দটিকে "তাত্ত্বিক পরিকাঠামো" অর্থে ব্যবহার করেন। কুনের মতে বৈজ্ঞানিক তাত্ত্বিক পরিকাঠামো বলতে "সার্বজনীনভাবে স্বীকৃত কিছু বৈজ্ঞানিক সাফল্যকে বোঝায়, যেগুলি কিছু নির্দিষ্ট সময়ের জন্য বিজ্ঞানী সম্প্রদায়ের জন্য আদর্শ সমস্যাবলি ও তাদের সমাধান প্রদান করে।" কুনের মতে, বৈজ্ঞানিক তাত্ত্বিক পরিকাঠামো নিম্নলিখিত বিষয়গুলি সম্পর্কে ব্যাখ্যা প্রদান করে:
নামি দ্বীপ

নামসিওম বা নামি দ্বীপ () দক্ষিণ কোরিয়ার গ্যাংওয়ন প্রদেশের চুনচিয়নে অবস্থিত একটি অর্ধ চাঁদের আকৃতির দ্বীপ, যা ১৯৪৪ সালে চিয়াংপিয়ং বাঁধ নির্মাণের ফলে উত্তর হান নদীর আশেপাশের জমি জলস্রোতে ডুবে যাওয়ার ফলে গঠিত হয়েছিল। নামটির উৎপত্তি হয়েছিলো জেনারেল নামি থেকে, যিনি কোরিয়ার জোসন রাজবংশের সপ্তম রাজা সেজোর রাজত্বকালে রাষ্ট্রদ্রোহিতার মিথ্যা অভিযোগে অভিযুক্ত হয়েছিলেন এবং পরে ২৮ বছর বয়সে মারা গিয়েছিলেন। যদিও তার কবরটি শনাক্ত করা যায় নি, কিন্তু সেখানে পাথরের একটি গাদা ছিল যেখানে তার দেহ সমাহিত করার কথা ছিল। এটি বিশ্বাস করা হতো যে, কেউ যদি সেখান থেকে একটি পাথরও নিয়ে যায় তবে এটি তাদের বাড়িতে দুর্ভাগ্য বয়ে আনবে। একটি ভ্রমণ সংস্থা মাটি দিয়ে কবরটি সাজিয়েছিল এবং তারপরে নামিসিওমকে একটি বিনোদন পার্কে পরিনত করেছিলো।
নামিসিওম গ্যাপইয়েং দেশ থেকে ৩.৮ কি.মি. দূরে অবস্থিত, কিন্তু এটি গ্যাংওন প্রদেশের চুনচিয়নের অন্তর্ভুক্ত। এটি আয়তনে ৪,৩০,০০০ বর্গমিটার এবং ব্যাস প্রায় ৪ কিলোমিটার।
আর কে-৩ কোর্সার

আরকে-৩ "কোর্সার" হলো ইউক্রেনে তৈরি হালকা বহনযোগ্য অ্যান্টি ট্যাংক মিশাইল যা ডিজাইন এবং বিকাশ করেছে "লুচ" ডিজাইন ব্যুরো।
কোর্সার একটি হালকা বহযোগ্য অ্যান্টি ট্যাঙ্ক মিসাইল সিস্টেম। এটি স্থির এবং চলমান সাঁজোয়া লক্ষ্য ধ্বংস করার উদ্দেশ্যে
উদ্দেশ্যে তৈরি করা হয়। এটি হালকা-সাঁজোয়া যান এবং হেলিকপ্টারগুলির বিরুদ্ধেও ব্যবহার করা যেতে পারে। সিস্টেমের দুটি ধরনের ওয়ারহেড রয়েছে।আর কে-৩কে ট্যান্ডেম চার্জ উচ্চ বিস্ফোরক অ্যান্টি ট্যাঙ্ক ওয়ারহেড কমপক্ষে ৫৫০ মিমি অনুপ্রবেশ সহ প্রতিক্রিয়াশীল বর্ম ধ্বংস করতে সক্ষম। আর কে-৩ কে টি-৭২ এর মতো ট্যাংক মোকাবেলা করতে পারে। আর কে-৩ এফ যেকোন সাঁজোয়া যান এ ৫০ মিমি অনুপ্রবেশ করতে পারবে।
ইউক্রেনের রাষ্ট্রীয় মালিকানাধীন প্রতিরক্ষা ঠিকাদার কেইভ ডিজাইন ব্যুরো, লুচ ২০০০ এর প্রথম দিকে প্রকল্পটি শুরু করেছিল। ২০০৫ সালে আবুধাবিতে আইডিএক্স অস্ত্র প্রদর্শন চলাকালীন একটি প্রোটোটাইপ আত্মপ্রকাশ করেছিল।
২৫ জুলাই, ২০১৩-তে কিয়েভের কাছে একটি ল্যান্ডফিলে ক্ষেপণাস্ত্রটির পরীক্ষা করা হয়েছিল। পরীক্ষায়, কোর্সার মিসাইলটি একই লঞ্চচার ব্যবহার করে গাইড এবং আনগাইডেড রকেট সফলতার সাথে ক্ষেপণ করে।
২৯ আগস্ট ২০১৭ তে, ইউক্রোবারনপ্রম একটি প্রতিবেদনে জানিয়েছে যে "লুচ" স্টেট ডিজাইন ব্যুরো দ্বারা নির্মিত কোর্সার হালকা বহনযোগ্য মিসাইল সিস্টেমটি ইউক্রেনীয় স্থলবাহিনী গ্রহণ করেছে।
সুরজ পে মঙ্গল ভারী

সুরজ পে মঙ্গল ভারী (হিন্দি:सूरज पे मंगल भारी; অনু. মঙ্গল সূর্য থেকেও ভারী) একটি ভারতীয় হিন্দি ভাষার ব্যঙ্গাত্মক কৌতুক-নাটক চলচ্চিত্র। এটি ২০২০ সালে নির্মিত হয়। এই চলচ্চিত্রটি পরিচালনা করেছেন অভিষেক শর্মা এবং প্রযোজনা করেছে জি স্টুডিওস। সুরজ পে মঙ্গল ভারী চলচ্চিত্রের প্রধান চরিত্রে অভিনয় করেছেন দিলজিৎ দোসাঞ্জ, মনোজ বাজপেয়ী এবং ফাতিমা সানা শেখ। এর প্রধান শুটিং ৬ জানুয়ারি ২০২০ তারিখে শুরু হলেও ২০২০ সালের জুলাই মাসে পুনরায় শুরু হওয়ার আগে ভারতে কভিড-১৯ মহামারীর কারণে ২০২০ সালের মার্চ মাসে তা বন্ধ করে দেওয়া হয়।
ভারতে কভিড-১৯ মহামারীর কারণে ৫০% অসম্পূর্ণ ভাবে এটি ২০২০ সালের নভেম্বর মাসের ৫ তারিখে দীপাবলিতে একটি প্রেক্ষাগৃহে মুক্তি পায়।
১৯৯০ সালে মধু মঙ্গল রানে (মনোজ বাজপেয়ী) নামক একজন ঘটক ছিলেন, যিনি বরের পূর্ববর্তী ইতিহাস যাচাই করেন। ৯০-এর দশক একটি আদর্শ সময় ছিল, কারণ সেই সময় কোন মোবাইল ফোন বা সোশ্যাল মিডিয়া ছিল না এবং মানুষকে সবকিছু শারীরিকভাবে মোকাবেলা ও সমাধান করতে হত। এর দরুন একটি হাস্যকর পরিস্থিতির সৃষ্টি হয়। এবং বিভিন্ন হাস্যকর ঘটনা ঘটে।
ছবিটির সংগীত রচনা করেছেন জাভেদ – মহসিন ও কিংশুক চক্রবর্তী এবং সুর করেছেন ড্যানিশ সাবরি, কুনাল বর্মা, অভিষেক শর্মা এবং মেলো ডি।
ভারতে কভিড-১৯ মহামারীর কারণে ২০২০ সালের ১৫ নভেম্বর এটি প্রেক্ষাগৃহে মুক্তি পায়।
নাইমা বি. রবার্ট

নাঈমা বি রবার্ট (জন্ম থান্ডো নমহলে ম্যাকলারেন; ১৯ সেপ্টেম্বর ১৯৭৭) বহুসংস্কৃতি সাহিত্যের একজন লেখক এবং ইউকে ভিত্তিক মুসলিম মহিলাদের সিস্টার মিগাজিনের প্রতিষ্ঠাতা সম্পাদক। জন্ম লিডসে স্কটিশ বাবা এবং জুলু মায়ের ঘরে। , রবার্ট জিম্বাবুয়েতে বেড়ে ওঠেন এবং ইংল্যান্ডে বিশ্ববিদ্যালয়ে পড়াশোনা করেছেন। তিনি ১৯৯৮ সালে ইসলাম ধর্ম গ্রহণ করেন । বর্তমানে রবার্ট তার তিনটি ছেলে এবং দুই কন্যার সাথে লন্ডন এবং কায়রোর মধ্যে সময় ভাগ করে কাটাচ্ছেন। তার স্বামী হেনরি আমানকোয়া ২০১৫ সালের এপ্রিল মাসে মারা যান।
নাইমার পরিবার তিনি বা দুই বছর বয়স তার তখন ইংল্যান্ড থেকে ইথিওপিয়ায় চলে আসেন এবং চার বছর পরে জিম্বাবুয়েতে চলে যান সেখানে নাইমা তার প্রাথমিক শিক্ষা লাভ করেন। নাইমা তার ছোট ভাই এবং বোনকে নিয়ে রাজধানী হারারের শহরতলিতে একটি সাধারণ মধ্যবিত্ত পরিবারে শৈশব কাটান। নাইমার বাবা রবার্ট ম্যাকলারেন ছিলেন জিম্বাবুয়ে বিশ্ববিদ্যালয়ের সিনিয়র প্রভাষক এবং তার মা থেম্বি ম্যাকলারেন ছিলেন একজন উদ্যোক্তা । জিম্বাবুয়ের হাই স্কুলে স্নাতক শেষ করার পরে নাইমা ইংল্যান্ডে ফিরে এসে লন্ডন বিশ্ববিদ্যালয় থেকে উচ্চ ডিগ্রি অর্জন করেন।
তেইশ (চলচ্চিত্র)

তেইশ হলো বিজয় নাম্বিয়ার পরিচালিত একটি জি৫ উপস্থাপিত ভারতীয় হিন্দি ভাষার থ্রিলার নাট্য চলচ্চিত্র। ছবিতে অভিনয় করেছেন পুলকিত সম্রাট, কৃতি খরবন্দা, জিম সর্ব, সানজিদা শেখ এবং হর্ষবর্ধন রানে প্রযোজনা করেছেন দীপক মুকুট, বিজয় নাম্বিয়ার ও নিশান্ত পিট্টি। ছবিটি ২০২০ সালের ২৯ অক্টোবর জি৫ চ্যানেলে পূর্ণদৈর্ঘ্য চলচ্চিত্র এবং এক সাথে ছয় পর্বের সিরিজ হিসাবে মুক্তি পায়।
রোহান কালরা এবং সানি লালওয়ানি ছোটবেলা থেকেই ঘনিষ্ঠ বন্ধু। সানি রোহানের ছোট ভাই কৃষের সাপ্তাহব্যাপী বিয়ের অনুষ্ঠানে যোগ দিতে যুক্তরাজ্যের একটি মনোরম গ্রাম্য এস্টেটে যান। ছেলেরা এটিকে আকর্ষণ করা এবং হৈ হল্লা - দু:সাহসী এবং মজাদার আনন্দোৎসব করার সুযোগ হিসাবে সপ্তাহব্যাপী সম্পর্কটি গেথে রাখে। অন্য দিকে লন্ডনের দক্ষিণ হলের অন্ধকার নোংরা কোণে মহাজনদের একটি হিংস্র অপরাধী পরিবারের কুলজিন্দরের নেতৃত্বে তার দুই ভাই পালি এবং জসির বাস। পালি পারিবারিক ব্যবসা ছেড়ে দিয়ে কুলজান্দারের স্ত্রী জাহানের সাথে নতুন করে জীবন শুরু করার পরিকল্পনা করে। কিন্তু নিয়তি তাঁর জন্য অন্যান্য পরিকল্পনা করে আছে। কুলজিন্দার যখন পল্লিঅঞ্চলের বিয়েতে অংশ নিতে আসে তখন এই দুই জগৎ সংঘর্ষে লিপ্ত হয়। রোহান এবং কুলজিন্দারের অতীতের একটি গোপন ঘটনা সহিংসতার সূত্রপাত করে, যার ফলে ক্রমাগত সহিংসতার শুরু হয় এবং সকলের জীবনকে পরিবর্তন করে দেয়।
ছবিটির সঙ্গীত পরিচালনা করেছেন রাঘব সাচার, প্রশান্ত পিল্লাই, গোবিন্দ বসন্ত, এনবি এবং গৌরব গড়খিন্দি, গানের কথা লিখেছেন রোহিত শর্মা, হুসেন হাইদ্রি, আরমান খেরা এবং এনবি।
"ফার্স্টপোস্টের" আন্না এমএম ভেট্টিক্যাড তেইশ কে ৫ এর মধ্যে ৩.২৫ রেটিং পয়েন্ট দেন এবং বলেন "তেইশ সিরিজটি যথেষ্ট সুন্দর, তবে এটি এমন চলচ্চিত্র যা শিরোনামটির ক্রোধ এবং আবেগকে সাফল্যের সঙ্গে নিয়ন্ত্রণ করতে পরিচালিত করে, এটি নাম্বিয়ার এখন পর্যন্ত সেরা কাজ" "দি ইন্ডিয়ান এক্সপ্রেসের" শুভ্র গুপ্ত লিখেছেন "ওয়েব সিরিজ সময়ের সাথে সাথে পিছনে যায় এবং তারপরে বর্তমানের দিকে ঝাঁপিয়ে পড়ে, কিছুটা বিভ্রান্তির সৃষ্টি করে। এবং তারপরে নাম্বিয়রের পুরাতন নেমেসিস রয়েছে, সারবত্তার অভাব যা আপনি সমস্ত স্টাইলে হারিয়েছেন"
"দ্য টাইমস অব ইন্ডিয়ার" পল্লবী দে পুরকায়স্থ লিখেছেন "তেইশ সময়োপযোগী, আড়ম্বরপূর্ণ এবং প্রদত্ত একটি গুরুত্বপূর্ণ জীবন পাঠ রয়েছে - প্রতিশোধ কখনই সমাধান হতে পারে না এবং ক্রোধ ক্রোধের সূত্রপাত করে - তবে মৃত্যুদণ্ড কার্যকর করার এবং গল্প বলার কৌশলটি আরও কঠোর হওয়া উচিত ছিল এবং একটি ক্লাইম্যাক্স যা দর্শকদের সম্পূর্ণ অবাক করে দিত"
"দ্য হিন্দুর" অদিত্য নারায়ণ তেইশ চলচ্চিত্রের সমালোচনা করেছেন এইভাবে "তেইশ এর ব্যর্থতা মাধ্যমে জাঁকজমক উপস্থাপন কাজে লাগানোর অক্ষমতার মধ্যে রয়েছে: চরিত্র বিকাশের সুযোগ। "স্ক্রল.ইন" বলেছে যে তেইশ সর্বদা পুরানো ক্ষতগুলি প্রক্রিয়া করার এবং আপনার কাজ করার আগে চিন্তা করার প্রয়োজনীয়তা সম্পর্কে গভীর এবং স্মরণীয় কিছু বলার জন্য প্রস্তুত থাকে। এটি প্রায়শই জাঁকাল এবং জবরজং হয় তবে এটি চটকদার এবং নিজস্ব উপায়ে খুব মনোমুগ্ধকর"
লা দোলচে ভিতা

লা দোলচে ভিতা (মিষ্টি জীবন বা সুন্দর জীবন) ফেদেরিকো ফেলিনি পরিচালিত ও ১৯৬০ সালে মুক্তিপ্রাপ্ত একটি ইতালীয় হাস্যরসাত্মক চলচ্চিত্র। মারচেল্লো রুবিনি (মারচেল্লো মাস্ত্রোইয়ান্নি) নামের একজন সাংবাদিকের (যে বিভিন্ন ম্যাগাজিনে লিখে থাকে) কথাই এ চলচ্চিত্রে ফুটে ওঠেছে। সাত দিন ও সাত রাত রোমে প্রেম ও আনন্দ খোঁজার নিষ্ফল চেষ্টা করে মারচেল্লো। সবচেয়ে প্রচলিত ব্যাখ্যা অনুযায়ী ফেলিনি ও অন্যান্য লেখক রচিত এ ছবির চিত্রনাট্যকে ভূমিকা, সাতটি পর্ব বা এপিসোড, বিরতি (ইন্টারমেজ্জো) ও উপসংহারে ভাগ করা যেতে পারে।
লা দোলচে ভিতা ১৯৬০ সালের কান চলচ্চিত্র উৎসবে পাল্ম দর বা স্বর্ণপাম পুরস্কার লাভ করে। এছাড়াও এটি সেরা পোশাকের জন্য অস্কার পুরস্কার লাভ করে। এটি বর্তমানে প্রায়ই বিশ্বের অন্যতম শ্রেষ্ঠ চলচ্চিত্র বিবেচিত হয়। 
একটি হেলিকপ্টার যিশুখ্রিস্টের মূর্তি রোমের বাইরে একটি জলাধারের উপর পরিবহন করে নিয়ে যায়। সাংবাদিক মারচেল্লো রুবিনির হেলিকপ্টার একে অনুসরণ করে। এসময় সাংবাদিক রুবিনির হেলিকপ্টার বিকিনি-পরিহিত জনাকয়েক নারীর সম্মুখে থেমে যায়। তারা একটি বহুতল ভবনের ছাদের উপর ওঠে সূর্যস্নান করছিল। মারচেল্লো হেলিকপ্টারে উপবিষ্ট অবস্থায় নানা রকম অঙ্গভঙ্গি করে ফোন নাম্বার দেওয়ার চেষ্টা করে। কিন্তু তার এই প্রচেষ্টা ব্যর্থ হয়। তারপর হেলিকপ্টারটি সেন্ট পিটার্স স্কয়ারের দিকে রওনা দেয়।
একটি নৈশক্লাবে অপ্রত্যাশিতভাবে মারচেল্লো ও মাদদালেনার দেখার হয়। মাদদালেনা সুন্দরী ও বিপুল ধনসম্পদের উত্তরাধিকারিণী। রোমের প্রতি সে বিরক্ত। অপরদিকে মারচেল্লোর মতে,রোম একটি জঙ্গল, যেখানে সে নিরাপদে লুকিয়ে থাকতে পারবে। একজন গণিকাকে মাদদালেনা ক্যাডিলাকে করে বাড়ি পৌঁছে দেয়। তারপর ঐ গণিকার শয়নকক্ষেই মারচেল্লো ও মাদদালেনা মিলিত হয়।
মারচেল্লো ভোরে তার অ্যাপার্টমেন্টে ফিরে যায়। 
অতিরিক্ত ওষুধ সেবনের ফলে তার বাগদত্তা এম্মা অসুস্থ হয়ে পড়েছে। হাসপাতালে যাওয়ার পথে মারচেল্লো এম্মার প্রতি তার অনিঃশেষ ভালোবাসার কথা ব্যক্ত করে। এরই মাঝে সে মাদদালেনার সাথে ফোনে কথা বলার চেষ্টা করে।
বিখ্যাত সুইডিশ আমেরিকান অভিনেত্রী সিলভিয়া চিয়ামপিনো বিমানবন্দরে পৌঁছালে তার সম্পর্কে প্রতিবেদন রচনার উদ্দেশ্যে মারচেল্লো সেখানে পৌঁছায়।
সিলভিয়া আত্মবিশ্বাসের সাথে পাপারাজ্জিদের প্রশ্নবাণের মোকাবিলা করে। মারচেল্লো খোঁজ নেয় এমা ঠিকমত ওষুধ খেয়েছে কিনা। এমাকে সে আশ্বস্ত করে, সে সিলভিয়ার সাথে একা নয়। এসময় ঘরে মাতাল অবস্থায় সিলভিয়ার বাগদত্তা রবার্ট প্রবেশ করে। মারচেল্লো সিলভিয়ার প্রযোজককে সিলভিয়াকে সেন্ট পিটারের গম্বুজে নিয়ে যেতে পরামর্শ দেয়।
সেন্ট পিটার গম্বুজের সিঁড়ি বেয়ে সিলভিয়া খুব দ্রুত উঠে যায়। মারচেল্লো তাকে অনুসরণ করে। ব্যালকনিতে একা মারচেল্লো ও সিলভিয়া।
মারচেল্লো ও সিলভিয়া সন্ধ্যায় বাথস অব কারাকাল্লায় নাচের মৌতাতে মেতে ওঠে। এসময় রবার্ট সিলভিয়াকে অপমান করলে সিলভিয়া পার্টি ত্যাগ করে। মারচেল্লোও তাকে অনুসরণ করে। অতঃপর দুজনে ট্রেভি ঝরনায় জলকেলি করে।
জলকেলি শেষে মারচেল্লো ও সিলভিয়া হোটেলে প্রত্যাবর্তন করে। ক্ষুব্ধ রবার্ট সিলভিয়াকে চড় মারে,মারচেল্লোকেও শারীরিকভাবে আক্রমণ করে।
পরদিন মারচেল্লো তার বুদ্ধিজীবী বন্ধু স্টাইনারের সাথে সাক্ষাৎ করে। স্টাইনার তখন অর্গানে ইয়োহান জেবাস্টিয়ান বাখের সঙ্গীত বাজাচ্ছিল। স্টাইনার তার সংস্কৃত ব্যাকরণের বই মারচেল্লোকে প্রদর্শন করে। মারচেল্লোও অর্গান বাজাতে শুরু করে। একজন পুরোহিত দাঁড়িয়ে সেটি দেখে।
আল আলভারেজ

আল আলভারেজ (৫ আগস্ট ,১৯২৯ – ২৩ সেপ্টেম্বর,২০১৯) একজন ইংরেজ কবি, ঔপন্যাসিক, প্রাবন্ধিক, সমালোচক ছিলেন যিনি এ. আলভারেজ এবং আল আলভারেজ নামে লেখা প্রকাশ করতেন
আলফ্রেড আলভারেজ লন্ডনে জন্মগ্রহণ করেন, তার মাতা আশকেনাজিক ইহুদি ও পিতা সেফারডিক ইহুদি পরিবারে ছিল। তিনি লন্ডনের হামস্টিডে হল স্কুলে পড়েন এবং পরে ঔনডেল স্কুল এবং করপাস খ্রিষ্ট কলেজ, অক্সফোর্ডে পড়েন যেখানে তিনি ইংরেজিতে প্রথম স্থান অধিকার করেছিলেন । পরবর্তীতে তিনি প্রিন্সটন বিশ্ববিদ্যালয়ে জেন এলিজা প্রক্টর ভিজিটিং ফেলো হিসাবে নির্বাচিত হন। অক্সফোর্ড এবং মার্কিন যুক্তরাষ্ট্রে সংক্ষিপ্তভাবে পড়াশোনা করার পরে তিনি বিশ দশকের শেষের দিকে একজন পূর্ণকালীন লেখক হন। ১৯৫৬ থেকে ১৯৬৬ সাল পর্যন্ত তিনি দ্য অবজার্ভারের কাব্য সম্পাদক এবং বিচারক ছিলেন, যেখানে তিনি ব্রিটিশ পাঠকদের জন বেরিম্যান, রবার্ট লোওয়েল,সিলভিয়া প্লাথ, জিবিগিনিউ হারবার্ট এবং মিরোস্লাভ হলবের সাথে পরিচয় করিয়ে দিয়েছিলেন।
আলভারেজ অনেক তথ্যভিত্তিক সাহিত্যের বইয়ের রচয়িতা ছিলেন। আত্মহত্যা সম্পর্কে তাঁর বিখ্যাত গবেষণা "দ্যা সেভেজ গড" প্লাথের সাথে তাঁর বন্ধুত্ব থেকেও বেশি অনুরণন অর্জন করেছিল। তিনি বিবাহ বিচ্ছেদ সম্পর্কে (লাইফ আফটার "ম্যারেজ"), স্বপ্ন সম্পর্কে ("নাইট"), এবং তেল শিল্প সম্পর্কে ("অফশোর"), পাশাপাশি কঠোর ব্যক্তির শখ সম্পর্কে ("দ্য বিগেসট গেম ইন টাউন") এবং পর্বতারোহণ সম্পর্কেও (ফিডিং দ্য রেট,আরোহী সহযোগী জনাব আনথোইন এর একটি বহুসংখ্যক রেখাচিত্র) লিখেছেন। তার ১৯৯৯ সালের আত্মজীবনীর শিরোনাম হলো “হয়ার ডিড ইট অল গো রাইট?”
১৯৬২ সালে তার বাছাই করা কবিতা সংকলন-গ্রন্থ “দ্য নিউ কাব্যগ্রন্থ” টি সেই সময়ে কাব্যের রীতির একটি নতুন যাত্রা হিসাবে প্রশংসিত হয়েছিল। ব্রিটিশ কবিতায় এটি অপরিমিত ‘জেনটিলিটি‘ হিসেবে এটি আমেরিকান রীতিতে চ্যাম্পিয়ন হয়েছিল। তাকে ২০১০ সালে রয়্যাল সোসাইটি অফ লিটারেচার বেনসন পদকে ভূষিত করে।
আলভারেজ জুলাই ১৯৮৯ তে জুয়া বিষয়ে ব্যাপক আলোচনা করার জন্য চ্যানেল ৪ এর আলোচনা প্রোগ্রাম ‘আফটার ডার্ক’ নিয়ে আবির্ভূত হন। ২০০৮ সালে নির্মিত চলচ্চিত্র সিলভিয়ায় আলভারেজ জ্যারেড হ্যারিসের চরিত্রে অভিনয় করে, যার ফলে প্লাথ এবং তার স্বামী টেড হিউজেসের সম্পর্কের মধ্যকার অসুবিধার উপখ্যান সৃষ্টি হয়েছিল।
তিনি ৯০ বছর বয়সে নিউমোনিয়া মহামারিতে মৃত্যুবরণ করেন।
১৯৯০ সালে ব্রিটিশ লাইব্রেরি আলভারেজের সংরক্ষণাগার অধিগত করেছিল যার সাথে তাঁর কবিতা, গদ্য প্রকাশনা এবং মঞ্চ, চলচ্চিত্র, রেডিও এবং টেলিভিশনের লিপি সম্পর্কিত কাগজপত্র পেয়েছিল।.
অন্ধ্র পরী

অন্ধ্র পরী একটি ভারতীয় তেলুগু ভাষার চলচ্চিত্র। আঙ্কল (২০০১) ও রুশি (২০১২) এর পর এটি রাজ মাধিরাজু পরিচালিত তৃতীয় চলচ্চিত্র।
পরী শব্দটি "মেয়েদের আত্মমর্যাদাকে হ্রাস করার আপত্তিজনক কথা" বিবৃতিতে তেলেগানার অন্ধ্র অ্যাসোসিয়েশন এই চলচ্চিত্রের নামের বিরুদ্ধে কোর্টে আবেদন করে। যদিও কোর্ট আবেদনটি খারিজ করে দেয়। এই চলচ্চিত্র অবলম্বনে ২০১৪ সালে মারাঠি চলচ্চিত্র "টাইমপাস" নির্মাণ করা হয়, যাতে মুখ্য চরিত্রে প্রথমেশ পরব ও কেতকী মেটেগাওঙ্কার অভিনয় করেন। যা লেখক শাইজু ম্যাথিউর উপন্যাস "নকড আপ" অবলম্বনে নির্মিত, যা ২০১০ সালে প্রকাশিত হয়।
নারসিং তেলেঙ্গানার ছেলে, যে দশম শ্রেণিতে টানা তিনবার উত্তীর্ণ হতে পারেনি। যার ফলে তার মা তাকে আজীবনের জন্য ঘর থেকে বের করে দেয়। ফলে তার বড় বোন কাঁদতে থাকে। বন্ধুদের পরামর্শে সে প্রেমে পড়া্র চেষ্টা করে। সে অন্ধ্রের এক ধনী টাক ব্যক্তির সাথে পরিচিত হয়। প্রথম দেখায়, মজা করার কারণে সে নারসিংকে চড় দেয়। তার প্রশান্তি নামক একটি মেয়ে আছে। যে প্রথম দেখায় নারসিংয়ের প্রেমে পড়ে যায়। সে খুবই চটপটে ও লাজুক প্রকৃতির, যে তার বাবাকে (তেলুগু ভাষায় নানা) খুব ভয় পায়। নারসিং তাকে স্কুল থেকে বাড়িতে অনুসরণ করে। নারসিংয়ের স্কুলের প্রতি কোনো আগ্রহ না থাকায় সে চলচ্চিত্র পরিবেশকের কাজ শুরু করে। সে সরকারীভাবে স্কুল থেকে বাদ পড়েছে। আর সে প্রশান্তিকে পারেশান্তি বলে ডাকে। অবশেষে সে তাকে অন্ধ্র পরী বলে ডাকে, যার মানে অন্ধ্র মেয়ে। তার চলচ্চিত্র পরিচালক তাকে তার মতো থাকতে বলে, কিন্তু তবুও সে কষ্ট পেতে থাকে। সবাই অনেক অবাক হয় যখন অন্ধ্র পরীর মতো বুদ্ধিমতী একটি মেয়ে নারসিংয়ের মতো একটি ছেলের প্রেমে পড়ে। নারসিংয়ের সাথে ঘুরতে যাবার জন্য সে বেশ কয়েকবার স্কুলে যায় না। তার শিক্ষকদের সন্দেহ হয় ও তার লেখাপড়া খারাপ হতে থাকে। প্রতিবারের মত প্রথম না হয়ে সে দ্বিতীয় বা তৃতীয় হয়। যার ফলে তার মা তাকে স্কেল দিয়ে মারে। সে ঘর থেকে বের হচ্ছে না দেখে নারসিং চিন্তিত হয়। তার জীবনের প্রথম ভালোবাসা হারিয়ে সে স্কুলে ফিরে যায়। তার মা তাকে বাইরে অঙ্ক করে দেখে ও বাইরেই থাকতে দেয়, যদিও তিনি মনে মনে খুশি হন। ঠান্ডার মধ্যেও নারসিং বাইরে থাকে। পরবর্তীতে সে টাকার বিনিময়ে অনেক উঁচু পানির পাইপ বেয়ে উঠার কাজ নেয়। তার খুব দ্রুত অনেক টাকার প্রয়োজন হয় কারণ তার মা হঠাৎ অচেতন হয়ে পড়েন এবং তাদের কাছে অনেকে টাকা পায়। তার উঠতে অনেক সময় লাগে। নারসিং অনেক খুশি থাকে। প্রশান্তি বেহুশ হয়ে যায়, কিন্তু পর দিন তার জন্মদিন বলে তার বাবা তাকে মারে না। সে অনেক ভাগ্যবান। তার জন্মদিনের পর, তার পরিবার শহর ছাড়ে কারণ সে নারসিংয়ের খুব কাছাকাছি চলে এসেছিল। সে যাতে চায় না বলে তার পরিবার তাকে খুব মারে। অন্ধ্র পরী চলে যায় ও নারসিং বুঝতে পারে, ভালোসার জন্য তার বয়স অনেক কম ছিল। তাই সে আগে স্কুল শেষ করতে চায়, তারপর ভালোবাসতে চায়। সে খুশিতে দৌড়াতে থাকে ও লেখা আসে "চলবে"।
সংগীত- ড.জোস্যাভাটলা
অন্ধগাডু

অন্ধগাডু () ২০১৭ সালে মুক্তিপ্রাপ্ত তেলুগু ভাষার হাস্যরসাত্মক রোমাঞ্চধর্মী চলচ্চিত্র, যা একে এন্টারটেইনমেন্টস প্রাইভেট লিমিটেডের ব্যানারে 
সুংকর রামব্রাহ্মম প্রযোজিত ও ভেলিগোন্দা শ্রীনিবাস পরিচালিত।
রাজ তারুন,হেবা প্যাটেল ও রাজেন্দ্র প্রসাদ এর মুখ্য চরিত্রে 
অভিনয় করেছেন। সংগীত রচনা করেছেন শেখর চন্দ্র।
চলচ্চিত্রটি বক্স অফিসে হিট হয়েছিল। এই চলচ্চিত্রটি ২০১৮ সালে ওডিয়া ভাষায় শ্রীমান সুর্দাস নামে পুনরায় তৈরি করা হয়, যাতে মুখ্য চরিত্রে বাবুশান ও ভূমিকা অভিন্য করেছেন।
গৌতম রাজ তরুণ একজন অনাথ অন্ধ তরুণ ব্যক্তি, যে তার চক্ষু দাতা এবং একজন ভালোবাসার মানুষের সন্ধান করছেন। একবার সে তার চক্ষু বিশেষজ্ঞ ড.নেত্রার প্রেমে পড়ে ও তার সামনে স্বাভাবিক আচরণ করতে থাকে। কিছু মজার ঘটনার পর, সেও তাকে পছন্দ করে, কিন্তু বাস্তব জানার পর তাকে সরিয়ে দেয়। ভগ্ন হূদয় গৌতম আরও ভালো কাউকে খোঁজার সিদ্ধান্ত নেয়। এরইমধ্যে, নেত্রা তার জন্য একজন চক্ষু দাতা খুঁযে বের করে ও তার দৃষ্টি ফিরে পায়। এরপর থেকে গৌতম প্রায়শই কিছু আজব স্বপ্ন দেখতে থাকে। আবার সে নেত্রাকেই তার পরিচয় না জেনেই ভালোবেসে ফেলে, এনকি নেত্রাও না জানার ভান করতে থাকে, যেন সে তার কণ্ঠস্বর চিতে না পারে। পরে গৌতম সব জানতে পারে ও তাদের সব দূরত্ব ঘচে যায়। হঠাৎ
রানজিৎ কুলকারণি রাজেন্দ্র প্রসাদ নামে একজন নিজেকে নেত্রার বাবা বলে দাবি করে ও তাঁর কাছে কয়েকটি মজার টেস্ট রাখে, যেমন- সমস্ত চিকিৎসা পরীক্ষা করা, মাটিতে ২্০ রাউন্ড
এ্কটানা করা এবং সহকারী কমিশনার ধারমার সায়াজি সিন্ধে গাড়ি থেকে ব্রেক সরিয়ে নেওয়া। এরপর সে একদিন তার বাড়িতে গিয়ে ধার্মাকে নেত্রার বাবা হিসেবে দেখতে পায়। তারপর নেত্রা তাকে জানায় যা,রানজিৎ কুলকারণি ২ মাস আগে মারা গিয়েছেন ও তার চোখই তাকে দান করা হয়েছে। তখন গৌতম বুঝতে পারে যে এটা রানজিৎ কুলকারণির আত্মা ছিল। সে বলে যে সে একজন সাংবাদিক ছিল, যাকে ভয়ঙ্কর গুন্ডা পানথাম বাব্জি রাজা রবীন্দ্রা হত্যা করে। তাই সে গৌতমের মাধ্যমে প্রতিশোধ নিতে চায় কিন্তু গৌতম রাজি হয় না। এজন্য কুলকারণি গৌতমের সাথে বাব্জির শত্রুতা সৃষ্টি করে। গৌতম তার গল্প আরেকজন চক্ষু বিশেষজ্ঞ ড.আশিষ আশিষ বিদ্যার্থীকে বলে ও পুনরায় তার চোখ নিয়ে যেতে অনুরোধ করে। সৌভাগ্যবশত, আশিষ ধার্মার কাছের বন্ধু ছিল ও তাকে বলে যে সে সত্য বলছে। এই সময় আশিষ জাতে পারে যে, কুলকাণি একজন ব্যবসায়ী ছিল। দ্রুত গৌতমের বাড়িতে গিয়ে সে সমস্তটা বুঝতে পারে। সে তাকে জিজ্ঞাসা করলে সে তার অতী্ত খুলে বলে। ছোটোবেলায় অন্ধদের স্কুলে তার তিনজন বন্ধু ছিল, যারা চোখ ট্রান্সপ্লান্টের জন্য যায়। যাবার পথে তারা বাব্জির খুন করা দেখে ফেলে ও বাব্জি তাদেরকে হত্যা করে। তাই সে প্রতিশোধের এই নাটকটি করে। বাব্জিও এটা বুঝতে পারে ও নেত্রাকে অপহরণ করে। শেষ পর্য্ন্ত কুলকারণির নামে বাব্জিকে সে হত্যা করে। অবশেষে গৌতম নেত্রাকে বিয়ে করে ও তাদের প্রথম রাতে কুল্কারণির আত্মা সত্যি আসে ও তার প্রতিশোধের কথা বলে।
সংগীত রচনা করেছেন শেখর চন্দ্র। সংগীত প্রকাশ করেছে আদিত্য মিউজিক কোম্পানি।
অ্যান্ডি দ্য কিড

" 'অ্যান্ড্র "অ্যান্ডি" কোল' ', তাঁর মঞ্চ নাম' " 'অ্যান্ডি দ্য কিড' '"(জন্ম ৩০ শে মে ১৯৮৪) একজন অস্ট্রেলিয়ান সংগীতশিল্পী।
কোলে বেড়ে ওঠেন অস্ট্রেলিয়ার টাউনসভিলে। ২০০৮ এর গোড়ার দিকে মার্কিন যুক্তরাষ্ট্রের ক্যালিফোর্নিয়ায় লস অ্যাঞ্জেলেস চলে যাওয়ার আগে সংগীতের ক্যারিয়ারে যাওয়ার জন্য তিনি বেশ কয়েকটি টাউনসভিল ব্যান্ডে ব্যাস গিটার বাজিয়েছিলেন। তিনি ২০০৮ সালে ব্যাসে অরেঞ্জ কাউন্টি নিও জিওতে যোগ দিয়েছিলেন, ২০১০ এবং ২০১১ সালে এই ব্যান্ডের সাথে তিনি দুটি ভ্যানস ওয়ার্পড ট্যুর এ যান এবং ২০১২ সালে ব্যান্ড ছেড়ে যাওয়ার আগে ব্যান্ডের সাথে একটি অ্যালবাম রেকর্ড করেন। চলে যাওয়ার পরে, কোল ২০১২ সালে স্ট্যাটিক-এক্স এর সাথে সফরে যান। স্ট্যাটিক-এক্স ভেঙে গেলে তাকে প্রতিষ্ঠাতা সদস্য এবং মূল কণ্ঠশিল্পী ওয়েইন স্ট্যাটিক তার একক প্রকল্পে যোগ দিতে বলার পর তিনি ২০১৩ এবং ২০১৪ সালে স্ট্যাটিকের জন্য ব্যাস বাজান ও ব্যাকিং কণ্ঠশিল্পীর ভূমিকা পালন করেন। এর মধ্যে একটি সফরকে শৈল্পিক মেটাল ব্যান্ড ডোপ সমর্থন করেছিল, যারা কিনা কোলকে উত্তর আমেরিকা জুড়ে একটি সিরিজ লাইভ শোয়ের জন্য ব্যাস বাজাতে বলেছিল।
২০১০ সালে, কোল কোল চেম্বার সদস্য মিগস রাসান এবং মিকি "বাগ" কক্স এর সাথে হলিউড-ভিত্তিক মেটাল ব্যান্ড উই আর দ্যা রায়ট এ যোগদান করেছিলেন। ব্যান্ডটি বর্তমানে মেগস এবং মিকির ভ্রমণসূচীর সাথে মিলিয়ে উলরিচ ওয়াইল্ডের সাথে হলিউডে তাদের প্রথম অ্যালবামটি রেকর্ড করছে। রেকর্ডটি ২০১৫ সালের শেষের দিকে প্রকাশের জন্য প্রস্তুত আছে।
কোল তার একক প্রচেষ্টা সম্পর্কে বলেছেন:
ইপি এর শীর্ষস্থানীয় মৌলিক গান, "কাউবয়েস এভ্যুলশন (রাইজ আপ)" ২০১৫ সালের ২৭ ফেব্রুয়ারি তারিখে প্রকাশিত হয়েছিল এবং এটি নর্থ কুইন্সল্যান্ড কাউবয় এনআরএল দল ২০১৫ রাগবি লিগ মৌসুমে তাদের অফিশিয়াল থিম সং হিসাবে ব্যবহার করছে।
২০১৫ সালের ৫ মে তে অ্যান্ডি তার প্রথম ইপি " লিঞ্চপিন " এবং তাঁর পেন্ডুলাম এর "দ্যা আইল্যান্ড " এর প্রচ্ছদ প্রকাশ করেন যেখানে জেমিনি সিন্ড্রোম এর অ্যারন নর্ডস্ট্রম ও কাজ। লিঞ্চপিন প্রযোজনা করেছিলেন উলরিচ ওয়াইল্ড এবং রোক্কো গউরিনো.
২০১৫ সালের মে মাসে অ্যান্ডি কিড তার প্রথম অস্ট্রেলিয়া শিরোনামে সফরে বেরিয়েছিল, যার মধ্যে টাউন্সভিল, কেয়ার্নস, সিডনি এবং মেলবোর্নের শো ছাড়াও ১৩০০ স্মাইলস স্টেডিয়ামে নর্থ কুইন্সল্যান্ড কাউবয় বনাম ব্রিসবেন ব্রঙ্কোস ম্যাচে অর্ধ-বিরতির পারফরম্যান্স অন্তর্ভুক্ত ছিল।
আনবিনিলিয়াম

আনবিনিলিয়াম হল একটি রাসায়নিক মৌল যার প্রতীক Ubn এবং পারমাণবিক সংখ্যা ১২০। এটি একটি s- ব্লক উপাদান। এটি পৃথিবীর অষ্টম মৃৎক্ষার ধাতু হতে পারে। এটি একা- রেডিয়াম (eka- Radium) বা উপাদান - ১২০ নামেও পরিচিত।
বিমলা পোদ্দার

বিমলা পোদ্দার বা বিমলা দেবী পোদ্দার (২৮ আগস্ট ১৯৩৬ - ১৪ মে ২০২৫) ছিলেন একজন ভারতীয় সমাজকর্মী, সমাজসেবক এবং "জ্ঞান প্রবাহের" প্রতিষ্ঠাতা, যা সংস্কৃতিচর্চার জন্য বারাণসী সাংস্কৃতিক কেন্দ্র, ভারতের সাংস্কৃতিক "ঐতিহ্য" রক্ষার চেষ্টায় নিযুক্ত। সংগঠনের নেতৃত্বে, পোদ্দার ভারতের সংস্কৃতি অনুসন্ধান সম্পর্কিত কার্যক্রমের সাথে জড়িত এবং প্রাচীন ভারতের ঐতিহ্যের নিদর্শন সংবলিত একটি জাদুঘর পরিচালনা করে। ভারতের উত্তর প্রদেশের বারাণসীতে জন্মগ্রহণ ও বেড়ে ওঠা, তিনি এক ধনী ব্যবসায়ী পরিবারের প্রয়াত বিমল কুমার পোদ্দারের সাথে বিয়ে বিয়ে বন্ধনে আবদ্ধ হন এবং পারিবারিক ব্যবসায়ের পরিচালক হন যার মধ্যে রয়েছে অম্বুজা সিমেন্ট অন্তর্ভুক্ত রয়েছে। ২০১৫ সালে তিনি ভারত সরকারের চতুর্থ সর্বোচ্চ ভারতীয় নাগরিক পুরস্কার পদ্মশ্রী দ্বারা ভূষিত হয়েছিলেন।
ক্যাস্ট অ্যাওয়ে

কাস্ট অ্যাওয়ে ২০০০ সালের একটি আমেরিকান নাট্য চলচ্চিত্র যা রবার্ট জেমেকিস পরিচালিত ও প্রযোজিত এবং টম হ্যাঙ্কস, হেলেন হান্ট এবং নিক সিয়ার্সি অভিনীত। হ্যাঙ্কস দক্ষিণ প্রশান্ত মহাসাগরে তার বিমান দুর্ঘটনার পর একটি জনবসতিহীন দ্বীপে আটকে পড়া একজন ফেডএক্স কর্মচারীর চরিত্রে অভিনয় করেছেন এবং ছবিটিতে তার বেঁচে থাকা এবং দেশে ফেরার মরিয়া প্রচেষ্টা তুলে ধরা হয়েছে। চলচ্চিত্রটি ২২ডিসেম্বর,২০০০ মুক্তি পায়। এটি বিশ্বব্যাপী $৪২৯ মিলিয়ন আয় করে। হ্যাঙ্কস ৭৩তম একাডেমি পুরস্কারে নেতৃস্থানীয় ভূমিকায় শ্রেষ্ঠ অভিনেতার জন্য মনোনীত হয়।
চপলী হাইট ২

চপলী হাইট ২ হ'ল দীপেন্দ্র কে খানাল পরিচালিত এবং অর্জুন কুমার প্রযোজিত একটি নেপালি মনস্তাত্ত্বিক থ্রিলার চলচ্চিত্র। ছবিতে অভিনয় করেছেন আয়ুষ্মান যোশি, পারমিতা রানা এবং মেরিস্কা পোখারেল। এটি ২০১২ সালের চপলী হাইট ছবিটির সিক্যুয়েল। 
অভিমান জং শাহী একজন ধনী ও লুণ্ঠিত মানুষ, যার জীবনধারা নৈমিত্তিক যৌনতা ঘিরে। তিনি যখন আকৃতি (মেরিস্কা) এর প্রেমে পড়েন তখন তিনি তাঁর জীবনধারায় পরিবর্তন আনার সিদ্ধান্ত নেন। অনেক অনুশোচনা করার পরে, আকৃতি তার আচরণের পরিবর্তন দেখে মুগ্ধ হয়ে তার সাথে দেখা-সাক্ষাৎ করা শুরু করে। অভিমান তার প্রাক্তন বান্ধবী নিশা জোশী (পারমিতা) -এর সাথে পুনরায় দেখা করতে শুরু করলে তাদের সম্পর্কের অবনতি ঘটে।
ছবিটি ১৮ আগস্ট, ২০১৬ এ অস্ট্রেলিয়ায় মুক্তি পেয়েছিল।
ভিজিলান্তে ৩ডি

ভিজিলান্তে ৩ডি (নেপালি: भिजिलान्ते ) একটি নেপালি সামাজিক থ্রিলার চলচ্চিত্র, যা ৫ এপ্রিল ২০১৩-এ মুক্তি পেয়েছে। দীপেন্দ্র কে খানাল পরিচালিত এবং সুবাশ থাপা প্রিয়াঙ্কা কার্কি, রাজ ঝিমিরে, মেনুকা প্রধান এবং শিখা শাহী অভিনীত। চলচ্চিত্রটি ৩ডি অ্যানগ্লাইফ স্টেরিওস্কোপিক থ্রিডি এফেক্ট ব্যবহার করে চিত্রায়িত হওয়া প্রথম নেপালি চলচ্চিত্র হিসাবে উল্লেখযোগ্য। দুর্ভাগ্যক্রমে, সিনেমায় অনেক প্রযুক্তিগত সমস্যার কারণে, ছবিটি ৩ডিতে কেবল তিনটি সিনেমা হলে মুক্তি পেয়েছিল, অন্যান্য হলে পরিবর্তে ২ডি সংস্করণ দেখনো হয়েছিল। 
"ভিজিল্যান্ট ৩ডি" একটি সামাজিক থ্রিলার যা ঘটনাকে অনুসরণ করে তিনটি অত্যন্ত সংক্রামক রোগ (খেতাব অভিলাষ, ক্রোধ ও লোভ) মানব জাতিকে ছাড়িয়ে যায়। চলচ্চিত্রটি এমন কয়েকজন ব্যক্তির গল্প নিয়ে সাজানো যারা তাদের আক্রান্ত হবার অবস্থা সম্পর্কে নিজেরাই জানে না।
সীমিত মুক্তি পাওয়ার পরেও চলচ্চিত্রটি বক্স অফিসে ধারবাহিক পারফরম্যান্স প্রদর্শন করে। হলিউডের ফ্লিক জিআই: জেওই রিটালিয়েশনের সাথে কঠোর প্রতিযোগিতার মুখোমুখি হওয়া সত্ত্বেও কিউএফএক্স এবং এফকিউব সিনেমা, যা মূলত বিদেশী ভাষার চলচ্চিত্র উপভোগ করে তাদে প্রতিক্রিয়া ইতিবাচক ছিল।
এর পর্যালোচনাতে, জাতীয় দৈনিক 'নাগরিক' লিখেছিল প্রথম নেপালি ৩ডি চলচ্চিত্রটি দেখার জন্য উপযুক্ত, আপনি চলচ্চিত্রটি ট্রেলারের চেয়ে অনেক বেশি আকর্ষণীয় দেখতে পাবেন। "হিমালয়ান টাইমস" চলচ্চিত্রটি অনুকূলভাবে পর্যালোচনা করে উল্লেখ করেছিল যে, শান বাসনিয়াতের চিত্রনাট্য "যদিও কিছুটা ফাঁকফোকর ছিল তবুও সন্তোষজনক কাজ" এবং পরিচালক খানাল "গল্পটি চক্রান্ত এবং সন্দেহ এমনভাবে বর্ণনা করে, যা দর্শকদের মধ্যে ভীতির সঞ্চার করে।"
মোহাম্মদ শাহ আলম (আইনজ্ঞ)

মোহাম্মদ শাহ আলম (১৪ অক্টোবর ১৯৫১ - ৩১ আগস্ট ২০২০) ছিলেন বাংলাদেশ আইন কমিশনের একজন ভারপ্রাপ্ত চেয়ারম্যান ছিলেন। চট্টগ্রাম বিশ্ববিদ্যালয়ে আইন অনুষদ চালু করার ক্ষেত্রে তার ভূমিকা ছিল। তিনি রাজশাহী বিশ্ববিদ্যালয়ের আইন বিভাগের প্রাক্তন একজন শিক্ষক। তিনি ছিলেন একজন মুক্তিযোদ্ধা। ক্লিনিক্যাল লিগ্যাল এডুকেশনকে এগিয়ে নেওয়ার ক্ষেত্রে তার অবদান অনেক বেশি। আন্তর্জাতিক আইন এবং সাংবিধানিক আইন সম্পর্কে তিনি বেশ কয়েকটি বই লিখেছেন।
১৯৫১ সালের ১৪ই অক্টোবর মোহাম্মদ শাহ আলম ঢাকা বিভাগের মুন্সীগঞ্জ জেলায় জন্মগ্রহণ করেন। তার বাবার নাম ছিল মোহাম্মদ সুজাতুল ইসলাম। তার বাবা ছিলেন একজন শিক্ষক, রাজনীতিবিদ এবং সমাজ সেবক। তার মায়ের নাম ফিরোজা বেগম। তারা ছিলেন চার ভাই-এক বোন। মুন্সীগঞ্জেই তিনি তার প্রাথমিক শিক্ষা লাভ করেন। এরপর রাজশাহী ক্যাডেট কলেজ থেকে ম্যাট্রিকুলেশন পাশ করেন ১৯৬৮ সালে। একই কলেজ থেকে ইন্টারমিডিয়েট পাশ করেন ১৯৭০ সালে। স্বাধীনতা যুদ্ধ চলাকালে তিনি ঢাকা বিশ্ববিদ্যালয়ের অর্থনীতি বিভাগে ভর্তি হন। এরপর সরকারী বৃত্তি নিয়ে তৎকালীন সোভিয়েত ইউনিয়নে যান উচ্চ শিক্ষা লাভ করতে। সেখানে পিপলস ফ্রেন্ডশিপ ইউনিভার্সিটি অব রাশিয়া থেকে স্নাতক, স্নাতকোত্তর এবং পিএইচডি ডিগ্রী লাভ করেন।
১৯৮০-এর দশকে রাজশাহী বিশ্ববিদ্যালয়ের আইন বিভাগে সহকারী অধ্যাপক হিসেবে যোগ দিয়ে তিনি তার কর্মজীবন শুরু করেন। দশ বছর পর, ১৯৯২ সালে, চট্টগ্রাম বিশ্ববিদ্যালয়ে সহযোগী অধ্যাপক হিসেবে যোগ দেন। বিশ্ববিদ্যালয়টির আইন বিভাগ চালু করার সময়ই তিনি অনুষদের ডিন হিসেবে যোগ দেন। একই সাথে ছিলেন আইন বিভাগের চেয়ারম্যান। ১৯৯৬ সালে তিনি সহযোগী অধ্যাপক থেকে অধ্যাপকে উন্নিত হন। এরপর ২০১০ থেকে ২০১৩ সাল পর্যন্ত বাংলাদেশ আইন কমিশনের চেয়ারম্যানের দায়িত্ব পালন করেন। তিনি চট্টগ্রাম বিশ্ববিদ্যালয়ের আইন বিভাগের জার্নালের সম্পাদক ছিলেন। টোকিও বিশ্ববিদ্যালয়ের প্রতিষ্ঠাকালীন অধ্যাপক হিসেবে ১৯৯৫-১৯৯৬ সালে দায়িত্ব পালন করেন। এরপর ২০০১-২০০২ সালে নিউ ইয়র্ক বিশ্ববিদ্যালয়ের আইন বিভাগের অধ্যাপক হিসেবে দায়িত্ব পালন করেছেন।
ক্লিনিকাল লিগাল এডুকেশনের উন্নতির ক্ষেত্রে তিনি যথেষ্ট ভূমিকা পালন করেছেন। চট্টগ্রাম বিশ্ববিদ্যালয়ের আইন বিভাগে ক্লিনিকাল লিগাল এডুকেশন বিষয়টিকে পাঠ্যসূচীর আওতায় নিয়ে আসেন।
মুন্সীগঞ্জের বিক্রমপুরে ২ নং সেক্টরে তার ছোট ভাইয়ের সাথে তিনি মুক্তিযুদ্ধে অংশগ্রহণ করেছিলেন।
ফৌজিয়া নাসরিনকে তিনি বিয়ে করেন। তাদের একজন মেয়ে এবং একজন ছেলে ছিল যে ২০০১ সালে মৃত্যুবরণ করে।
৬৯ বছর বয়সে ২০২০ সালের ৩১ আগস্ট মোহাম্মদ শাহ আলম মৃত্যুবরণ করেন। ব্রেইন স্ট্রোক করার পর তিনি নানান সমস্যায় ভুগছিলেন। মৃত্যুর পর তাকে গার্ড অব অনার প্রদান করা হয়।
অলীক কুমার গুপ্ত

অলীক কুমার গুপ্ত বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
১৯৭৩ সালে সরকার তাকে বীর প্রতীক সম্মাননা প্রদান করেন।
বধশালা (চলচ্চিত্র)

বধশালা (; ) ২০১৩ সালে মুক্তিপ্রাপ্ত মনোজ পণ্ডিত নির্মিত একটি নেপালি ঐতিহাসিক রোমাঞ্চ নাট্য চলচ্চিত্র। চলচ্চিত্রটি স্ম্যাশিং অ্যাপল-এর ব্যানারে মোহান দোতেল কর্তৃক প্রযোজিত। এই চলচ্চিত্রের কাহিনি ও চিত্রনাট্য ১৯৯৬ হতে ২০০৬ পর্যন্ত মাওবাদীদের বিরুদ্ধে নেপালের গৃহযুদ্ধকে ভিত্তি করে রচিত। "বধশালা"য় নেপালের রাজকীয় সেনাবাহিনী কর্তৃক মাওবাদী ও নিরপরাধ বন্দিদের নির্যাতন ও গুম করা নিয়ে উদ্বেগের প্রকাশ ঘটেছে। প্রাথমিক পর্যায়ে চলচ্চিত্রটি নেপালে প্রদর্শনের ক্ষেত্রে নিষিদ্ধ করা হয়, পরবর্তীতে "সমস্যাযুক্ত নির্যাতনের দৃশ্য" বাদ দেয়ার পর মুক্তি দেয়া হয়েছিল। চলচ্চিত্রটি নেপালের গৃহযুদ্ধে সেনাবাহিনীর বিপরীতে মাওবাদীদের কর্মকাণ্ড নিয়ে নিরব থাকায় সমালোচিত।
"বধশালা" নেপালি গৃহযুদ্ধের সময় সেনাবাহিনী দ্বারা মাওবাদীদের উপর চালানো নির্যাতনের উপর ভিত্তি করে নির্মিত হয়েছে। চলচ্চিত্রটিতে ভৈরবনাথ ব্যাটালিয়নের যুদ্ধের সময় সেনাবাহিনীর নির্যাতন কক্ষগুলি হতে কিছু গ্রাফিক দৃশ্য চিত্রিত করা হয়েছে। চলচ্চিত্রে আটককৃত মাওবাদীদের একটি কাগজে স্বাক্ষর করতে বাধ্য হয়েছিল যে তারা মাওবাদী। স্বীকার করানোর পরে তাদের একটি জঙ্গলে নিয়ে সেনাবাহিনী দ্বারা হত্যা করা হয়েছিল। সেনাবাহিনীর একজন অফিসার তাদের নেতা সম্পর্কে তথ্য প্রকাশ করতেও বলে; যদি তারা অস্বীকার করে তবে তাদের এমন একটি জঙ্গলে নিয়ে যাওয়া হবে যেখানে তারা দেখবে বন্দীদের নির্মমভাবে হত্যা করা হচ্ছে, তারা বোঝায় যে তারা তথ্য প্রকাশ না করলে তাদের হত্যা করা হবে।
"বধশালা" চলচ্চিত্রটির চিত্রনাট্য গৃহযুদ্ধ সম্পর্কিত জিতমন বাসনেটের "আন্ধ্যারা ২৫৬ দিনহারু," কৃষ্ণ কে সি'র "মানব বধশালা" ও একজন অচেনা সৈন্যের স্মৃতিকথা'র ছায়া অবলম্বনে রচিত। সম্পূর্ণ চলচ্চিত্রটি নির্মাণে ২০১৩ সালে ৪ মিলিয়ন নেপালি (৪৬,৫১২ মার্কিন ডলার) রুপী ব্যয় হয়েছিল। 
প্রাথমিকভাবে নেপাল সেনাবাহিনী অনুমতি ছাড়া সামরিক পোশাক ব্যবহারের কারণে"বধশালা"র প্রদর্শনের আপত্তি জানায়। পরে, সেনাবাহিনী তাদের আপত্তিতে চলচ্চিত্রটি "শান্তি প্রক্রিয়া বিপথগামী" করতে পারে, মর্মে মন্তব্য করে। ১০ মার্চ,২০১৩-তে আল জাজিরা টেলিভিশন "বধশালা"'র নিষিদ্ধ হওয়ার প্রতিবেদন প্রকাশ করে। নির্মাতা মনোজ পণ্ডিত, চলচ্চিত্রটিকে ঐতিহাসিক তথ্যের ছায়াবলম্বনে নির্মিত কল্পকাহিনি হিসেবে বর্ণনা করেন। তিনি এই নিষেধাজ্ঞাকে <nowiki>"বাক স্বাধীনতা'য় আঘাত"</nowiki> হিসেবে দেখেন এবং নেপালের সুপ্রিম কোর্টে আপিলের ঘোষণা দিয়েছিলেন। নিষেধাজ্ঞার প্রতিবাদে চলচ্চিত্র বোদ্ধা, দর্শক, সমালোচকরা প্রতিবাদ সমাবেশ করেছিলেন। চলচ্চিত্রটির কাহিনি সম্পর্কে ধারণা প্রদান ও নিষেধাজ্ঞা প্রত্যাহারের জন্য একটি ডিভিডি তৎকালীন নেপালের প্রধানমন্ত্রী বাবুরাম ভট্টরাঈকে দেয়া হয়েছিল।
নেপাল ফিল্ম সেন্সর বোর্ড "বধশালা"'র "সমস্যাযুক্ত নির্যাতনের দৃশ্যসমূহ" বাদ দেয়ার পর চলচ্চিত্রটিকে প্রদর্শনীর ছাড়পত্র দিয়েছিল। ১৯ এপ্রিল, ২০১৩-তে চলচ্চিত্রটি নেপালের প্রেক্ষাগৃহসমূহে মুক্তি পায়। ৩ জানুয়ারি, ২০১৫-তে হাইটেক এন্টারটেইনমেন্ট-এর পরিবেশনায় চলচ্চিত্রটি ইউটিউবে সবার জন্য উন্মুক্ত করা হয়। একই বছর চলচ্চিত্রটি ষোড়শ শিলিগুড়ি আন্তর্জাতিক চলচ্চিত্র উৎসবে প্রদর্শিত হয়েছিল।
চলচ্চিত্রটি মুক্তির পর, নেপাল গৃহযুদ্ধে সেনাবাহিনীর ভূমিকাকে চলচ্চিত্রে প্রকাশ ও মাওবাদীদের কর্মকাণ্ডের ব্যাপারে মৌনতার জন্য সমালোচিত হয়। নেপালি টাইমসের তৃষ্ণা রানা "বধশালা"কে গৃহযুদ্ধের শুধু একটি পক্ষকে দেখানোর জন্য "ত্রুটিযুক্ত ঐতিহাসিক নাটক" হিসেবে বর্ণনা করেছিলেন।
মন্টে কাওলিনো

মন্টে কাওলিনো জার্মানির ব্রাভারিয়ার, হিরসচাউ এ অবস্থিত একটি বালুময় পাহাড়। এটি বালি দিয়ে গঠিত, যা বছরের পর বছর ধরে চীনামাটি উৎপাদনের উপজাত হিসেবে ব্যবহৃত হয়ে আসছে। বালুর পাহাড়টি এখন অন্যান্য ক্রিয়াকলাপের পাশাপাশি "স্যান্ড-স্কিইং" এবং "স্যান্ডবোর্ডিং স্কিইং রিসোর্ট" হিসাবে ব্যবহৃত হচ্ছে।
১৯৫০ এর দশকের দিকে বালির স্তূপ এত বেশি বৃদ্ধি পেয়েছিল যে স্থানীয়রা এখানে স্কিইং এর পরীক্ষা করে এবং ১৯৫৬ সালে একটি স্কি ক্লাবও গঠন করা হয়। এই পাহাড়ের অনন্য বৈশিষ্ট্যের জন্য, স্কিইং সরাসরি বালির উপরে করা হয় এবং ফলস্বরূপ এর চলমান মৌসুমে অন্যান্য স্কি অঞ্চলগুলি থেকে এটি বিপরীত হয়। এটি কেবল গ্রীষ্মে খোলে, যদিও শীতকালে এই অঞ্চলটি তুষারপাতের শিকার হয়ে থাকে।
পাহাড়টি স্যান্ডবোর্ডিং ওয়ার্ল্ড চ্যাম্পিয়নশিপের জন্য বিখ্যাত।
অঞ্চলটি ২০০৭ সালে ব্যাপকভাবে সংস্কার করা হয়। স্কি পাহাড় ছাড়াও এখানে পর্যটকদের সুবিধার জন্য পুল, জিওপার্ক এবং ট্রেইল রয়েছে।
২০০৯ সালে পাহাড়ের শীর্ষে একটি তারে চালিত লিফট স্থাপন করা হয়েছে।